##### RÁMCOVÁ DOHODA

**č. 002/2019/19/241**

uzatvorená podľa zákona č. 343/2015 o verejnom obstarávaní a o zmene a doplnení niektorých zákonov (ďalej len „zákon“) a

v zmysle ustanovenia § 269 ods.2 zákona č. 513/1991 Zb. Obchodného zákonníka v znení neskorších predpisov

**Čl. 1**

**ZMLUVNÉ STRANY**

**Objednávateľ**

Názov organizácie: LESY Slovenskej republiky, š. p., OZ Gemer

Sídlo: Námestie slobody 2, 050 80 Revúca

Štatutárny zástupca: Ing. Peter Mixtaj, riaditeľ OZ Gemer

IČO: 36 038 351

DIČ: SK 2020087982

Číslo účtu IBAN SK: SK56 0200 0000 0000 0130 0582

Bankové spojenie: VÚB, a.s. , Revúca

Zapísaný v Obchodnom registri Oddiel : Pš, vložka č. 155/S dňa 29.10.1999

(ďalej len „objednávateľ“)

**Dodávateľ**

|  |  |
| --- | --- |
| Obchodné meno: |  |
| Sídlo: |  |
| Štatutárny zástupca: |  |
| Tel.č.: |  |
| Email: |  |
| IČO:  DIČ: |  |
| IČ DPH:  Bankové spojenie:  Číslo účtu IBAN SK: |  |
| Zapísaný v ................... |  |

(ďalej len „dodávateľ)

#### Čl. 2

#### PREDMET RÁMCOVEJ DOHODY

1. Predmetom tejto Rámcovej dohody (ďalej len „dohoda“) je:

Prikrmovanie raticovej zveri v PR Danielia Zvernica Teplý Vrch, Peséta – Teháň, Hajnáčka a Bánovo ***na OZ Gemer*** pre potreby objednávateľa počas platnosti tejto dohody, ktoré budú realizované dodávateľom postupne cez čiastkové zákazky, ako aj stanovenie zmluvných podmienok za ktorých budú čiastkové zákazky dodávateľom realizované.

Predmet rámcovej dohody uvedený v prvej vete tohto bodu 2.1. ďalej len ako „ predmet dohody“. Dodávateľ sa zaväzuje postupovať a vykonávať predmet dohody v súlade:

1. s podmienkami uvedenými v súťažných podkladoch
2. s ich prijatou ponukou, ktorá bude robená v súlade s predmetnou súťažou a SP,
3. Všeobecne záväznými podmienkami pre vykonávanie lesníckych činností v podmienkach š.p. LESY SR, ktoré tvoria neoddeliteľnú súčasť tejto dohody ako príloha č. (ďalej len „Všeobecne záväzné podmienky“),
4. s podmienkami uvedenými v tejto dohode,
5. s objednávkou,
6. s preberacím protokolom,
7. s platnými právnymi predpismi.

Dodávateľ pre účely tejto dohody zodpovedá za práce vykonané svojimi subdodávateľmi rovnako, akoby ich vykonal sám.

###### Čl. 3

###### DOBA TRVANIA DOHODY a ČAS VYKONANIA ČIASTKOVEJ ZÁKAZKY

3.1. Dohoda sa uzatvára na dobu určitú a to **od 04.03.2023 do 31.12.2027** od účinnosti tejto dohody, pričom počas tejto doby môže objednávateľ zadávať čiastkové zákazky.

3.2 Predpokladaný čas vykonania čiastkovej zákazky bude uvedený vo vystavenej objednávke. Ak zo strany dodávateľa dôjde k podpísaniu objednávky, akceptuje tým termíny začatia a ukončenia prác, ktoré majú byť vykonané. Ak by k akceptácii termínov uvedených v objednávke nedošlo a nedošlo by ani k inej dohode, je objednávateľ oprávnený určiť termín začatia odo dňa druhého pracovného dňa nasledujúceho po doručení objednávky dodávateľovi do dňa ukončenia uvedenému v objednávke a ďalej v tomto prípade je dodávateľ v takto stanovenom čase povinný rovnomerne plniť objednávku.

**Čl. 4**

**MIESTO PLNENIA ČIASTKOVEJ ZÁKAZKY**

1. Miesto plnenia bude určené v objednávke a v preberacom protokole.

**Čl. 5**

**ZADÁVANIE ZÁKAZOK**

1. Objednávateľ bude služby počas trvania dohody realizovať na základe zadávania čiastkových zákaziek dodávateľom.
2. Objednávka vystavená objednávateľom bude v súlade s predlohou (vzor objednávky príloha č. 2, ktorá tvorí neoddeliteľnú súčasť dohody).

###### Čl. 6

###### CENA ZA PREDMET PLNENIA

1. 1. Celková cena je:

**1/** **Preprava krmiva UKT (do 79 kw) – 1 hod váha 30 %.......,- € bez DPH**

**2/ Nákladné vozidlo z hydraulickou rukou – preprava - 1 km váha 10 %...,- € bez DPH**

**3/ Nakladanie a skladanie hydraulickou rukou – 1 hod váha   50 %.......,- € bez DPH**

**4/ Pomocné práce pracovníkov – 1 hod váha 10 % .......,- € bez DPH**

6.2.Celková cena bude mať tvar :

|  |  |
| --- | --- |
| Cena v € bez DPH: |  |
| DPH 20%: |  |
| Cena celkom: |  |

( slovom: ....... EUR). Ak dodávateľ nie je platcom DPH uvedie len cenu celkom.

###### Čl. 7

###### PLATOBNÉ PODMIENKY

7.1. Cenu za dodanie predmetu dohody, uhradí objednávateľ na základe faktúry, do **30 dní** od doručenia faktúry objednávateľom.

7.2. Vystavenie faktúry bude za každú objednávku na základe potvrdeného dokladu o dodaní predmetu dohody – preberací protokol.

7.3. Faktúra bude obsahovať tieto údaje:

* označenie povinnej a oprávnenej osoby, adresa, sídlo, IČO, IČ DPH predávajúceho
* číslo faktúry,
* dátum vystavenia faktúry,
* deň odoslania, deň splatnosti faktúry a deň dodania,
* označenie peňažného ústavu a číslo účtu, na ktorý sa má platiť,
* celková cena bez DPH, celková DPH a celková fakturovaná suma,
* rozpis fakturovaných čiastok,
* označenie dodávky,
* podpis oprávnenej osoby.

7.4. V prípade, že faktúra nebude obsahovať náležitosti uvedené v tejto zmluve, dodávateľ je oprávnený vrátiť ju na doplnenie.

**Čl. 8**

**UKONČENIE ZMLUVNÝCH VZŤAHOV**

1. Ukončenie zmluvných vzťahov založených touto dohodou alebo objednávkou s určeným dodávateľom môže nastať: písomnou dohodou objednávateľa a určeného dodávateľa, písomným odstúpením od dohody adresovaným určenému dodávateľovi alebo písomnou výpoveďou objednávateľa.
2. V prípade zániku tejto dohody dohodou všetkých jej zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V dohode o ukončení sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto dohody.
3. Odstúpenie je možné len v prípadoch uvedených v tejto dohode alebo v prípadoch ustanovených zákonom. Ak objednávateľovi vznikne v niektorom zmluvnom vzťahu založenom touto dohodou alebo objednávkou právo na odstúpenie, môže objednávateľ podľa vlastnej voľby odstúpiť od celej objednávky alebo len jej časti a/alebo od ostatných objednávok a to bez ohľadu či sa už čiastočne plnia alebo sa v budúcnosti ešte len majú plniť a/alebo od tejto dohody.
4. Ak sa porušenie zmluvnej povinnosti zmluvnou stranou pre účely odstúpenia od dohody alebo objednávky považuje v zmysle ods. 8.6. tohto článku alebo v zmysle § 345 a nasl. Obchodného zákonníka za podstatné porušenie zmluvy, môže oprávnená strana od tejto dohody odstúpiť.
5. Odstúpe­nie od tejto dohody, objednávky alebo jej časti, musí mať písomnú for­mu, musí byť doruč­ené druhej zmluvnej strane a musí v ňom byť uvede­ný kon­krétny dôvod odstúpe­nia, inak je neplatné.
6. Zmluvné strany sa dohodli, že za podstatné porušenie tejto dohody sa považuje najmä:

* omeškanie dodávateľa s ukončením a odovzdaním služby v súlade s bodom 3.2. viac ako 10 dní,
* neprevzatie pracoviska dodávateľom najneskôr do 10 dní odo dňa doručenej písomnej výzvy objednávateľa na prevzatie pracoviska,
* porušenie technologickej disciplíny dodávateľom v súlade s bodom 2.1. a objednávkou,
* vykonanie prác dodávateľom, ktoré neboli objednávateľom zadané,
* poškodenie lesa a lesného pôdneho fondu, alebo ciest a objektov, pri ktorom vznikla objednávateľovi škoda,
* nedodržanie dohodnutého termínu vykonania služieb zo strany dodávateľa stanoveného v objednávke ,
* nevykonanie služieb v rozsahu dohodnutom v objednávke ,
* iné konanie v rozpore so všeobecne platnými právnymi predpismi,
* preukázané nekvalitné vykonanie služby zavinené dodávateľom. Dodávateľ sa tejto zodpovednosti zbaví, ak riadne a včas upozornil objednávateľa na chybné zadanie zo strany objednávateľa a objednávateľ aj naďalej trval na poskytnutí služby.

1. Odstúpením od tejto dohody, objednávky alebo jej časti, táto dohoda, objednávka alebo jej časť zaniká dňom doručenia prejavu vôle oprávnenej strany druhej zmluvnej strane. Odstúpením od dohody zanikajú všetky práva a povinnosti zmluvných strán z tejto dohody. Odstúpenie sa však nedotýka nároku na náhradu škody vzniknutej porušením zmluvy, ani nárokov na zmluvné resp. zákonné sankcie a úroky, ani zmluvných ustanovení týkajúcich sa voľby práva alebo voľby tohto zákona podľa § 262, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy (napríklad nároku na bezplatné odstránenie zistených chýb už poskytnutej služby). Obdobne pri odstúpení od objednávky alebo jej časti.
2. Písomnou výpoveďou zo strany objednávateľa alebo dodávateľa bez udania dôvodu, pričom výpovedná lehota je 1 mesiac a začína plynúť prvým dňom kalendárneho mesiaca nasledujúceho po doručení výpovede.

**Čl. 9**

**PREBRATIE A VYKONANIE PREDMETU DOHODY**

* 1. Objednávateľ preukázateľne vykoná obhliadku a odovzdanie miesta výkonu prác dodávateľovi. Preukázateľnosť odovzdania miesta výkonu prác potvrdia obidve zmluvné strany podpisom Preberacieho protokolu. Dodávateľ je povinný prebrať pracovisko najneskôr do 5 pracovných dní odo dňa doručenia výzvy na prebratie pracoviska. Výzva môže byť telefonicky alebo písomne (faxom, listom alebo elektronicky). Ak na strane dodávateľa nastanú skutočnosti, ktoré mu zabraňujú prebrať pracovisko na základe výzvy objednávateľa, dodávateľ musí v termíne na prebratie pracoviska písomne oznámiť objednávateľovi nový termín na prebratie pracoviska. S navrhnutým termínom môže objednávateľ nesúhlasiť.
  2. Pri vykonávaní služby postupuje dodávateľ na vlastnú zodpovednosť a riziko a zodpovedá za škody, ktoré spôsobil objednávateľovi ako aj tretím osobám na mieste výkonu prác.
  3. Pri plnení predmetu dohody dodávateľ zodpovedá za svoju bezpečnosť a ochranu zdravia pri práci, ako i za svojich zamestnancov. Požiadavky bezpečnosti a ochrany zdravia pri práci zabezpečuje na základe informácií poskytnutých vo Všeobecne záväzných podmienkach**,** objednávke a ich súčastí.
  4. Dodávateľ bude pri realizácii predmetu tejto zmluvy postupovať odborne. Zaväzuje sa dodržiavať všeobecne záväzné predpisy, technické normy a podmienky tejto dohody, všeobecne platné predpisy na zabezpečenie ochrany lesov pred požiarmi a požiarnej ochrany, ktorá sa na predmet činnosti vzťahuje, v rozsahu, ako bol s ňou oboznámený.
  5. Objednávateľ je oprávnený kontrolovať vykonávanie služby. Ak objednávateľ zistí, že dodávateľ vykonáva službu v rozpore so svojimi povinnosťami a požiadavkami na vykonávané práce definované vo Všeobecne záväzných podmienkach pre vykonávanie lesníckych činností v podmienkach š.p. Lesy SR a v objednávke, je objednávateľ oprávnený dožadovať sa toho, aby dodávateľ odstránil vzniknuté nedostatky. Objednávateľ pre účely výkonu kontroly podľa predchádzajúcej vety vstupuje na miesto výkonu prác v súlade s objednávkou.
  6. Objednávateľ je oprávnený pri hrubom porušení povinnosti dodávateľa okamžite zastaviť výkon dodávania služby, nariadiť dodávateľovi okamžité opustenie pracoviska, privolať orgány činné v trestnom konaní, nadriadených zástupcov objednávateľa, iné zložky štátnych orgánov (inšpektorát práce, hygienu, úrad životného prostredia apod.), písomne zachytiť priebeh porušenia výkonu dodania služby, žiadať písomné stanovisko dodávateľa služby pri porušení jeho povinností vyplývajúcich mu z dohody a objednávky.
  7. Dodávateľ je povinný upozorniť objednávateľa bez zbytočného odkladu na nevhodné pokyny, dané mu objednávateľom na vykonanie služby, taktiež ak pri vykonávaní služby zistí skryté prekážky, znemožňujúce vykonanie služby. Upozornenie môže byť telefonicky alebo písomne (faxom, listom alebo elektronicky).
  8. Objednávateľ služieb z dôvodu zmien prírodných, výrobných podmienok (najmä vplyvom počasia na výrobné podmienky), kalamitného výskytu škodlivých činiteľov, organizačných, riadiacich a iných vplyvov na lesnú výrobu (napr. zmenená požiadavka na trhu na sortiment drevnej komodity, nepriaznivej ekonomickej situácie a pod.), si vyhradzuje právo na zmenu zadávaných služieb v oblasti zmeny objemu, pracoviska a termínu voči službám vyplývajúcich z objednávky. Zmena pracoviska na základe predchádzajúcej vety je možná len na pracoviskách uvedených v objednávke.
  9. Činnosť pri odovzdávaní a preberaní pracoviska a pri kontrole dodržiavania technologických a kvalitatívnych požiadaviek sa pokladá za prácu na spoločnom pracovisku. Dodávateľ pri týchto činnostiach vytvorí podmienky na zaistenie bezpečnosti a ochrany zdravia zamestnancov na tomto spoločnom pracovisku v potrebnom rozsahu.

Čl. 10

ZMLUVNÉ POKUTY

* 1. V prípade nedodania predmetu zákazky dodávateľom v dohodnutom termíne a objeme, môže si objednávateľ uplatniť zmluvnú pokutu vo výške 30% z ceny predmetu zákazky.
  2. V prípade omeškania úhrady faktúry v zmysle článku 7 objednávateľa s platením môže si dodávateľ uplatniť úrok z omeškania 0,02 % z dlžnej ceny za každý deň omeškania.
  3. V prípade omeškania dodávateľa s prebratím pracoviska v zmysle bodu 9.1. tejto dohody si môže objednávateľ uplatniť zmluvnú pokutu vo výške 1,0 % z ceny služby na danom pracovisku za každý deň z omeškania až do doby prebratia pracoviska alebo dania pracoviska inému dodávateľovi.
  4. V prípade omeškania dodávateľa s poskytnutím služby (nedodržanie stanovených termínov v zmysle zákazkového listu), má objednávateľ právo uplatniť voči nemu zmluvnú pokutu vo výške 1,0 % z ceny služby na danom pracovisku, za každý deň z omeškania.
  5. V prípade odstúpenia od tejto dohody zo strany objednávateľa z dôvodu podstatného porušenia tejto dohody dodávateľom podľa článku 8, má objednávateľ právo uplatniť voči dodávateľovi zmluvnú pokutu vo výške 30 % z ceny predmetu zákazky.
  6. V prípade nedodržania určeného technologického postupu podľa objednávky alebo požadovanej kvality prác uvedených vo Všeobecne záväzných podmienkach, má objednávateľ právo uplatniť voči dodávateľovi zmluvnú pokutu z ceny služby na danom pracovisku vo výške 20 %.
  7. Zaplatením zmluvnej pokuty podľa tohto článku nie je dotknutý nárok objednávateľa na náhradu škody prevyšujúci výšku dohodnutej zmluvnej pokuty.
  8. Objednávateľ môže zmluvné pokuty v zmysle tohto článku aj kumulovať.

###### Čl. 11

**NÁHRADA ŠKODY**

11.1. Dodávateľ bude pri plnení predmetu dohody postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto dohody. Dodávateľ sa bude riadiť východiskovými podkladmi objednávateľa, zápismi a dohodami oprávnených pracovníkov tejto dohody.

11.2. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe jednotlivých objednávok.

Čl. 12

**ZÁVEREČNÉ USTANOVENIA**

* 1. Ak sa stane niektorá časť tejto dohody neplatnou, nemá to vplyv na platnosť celej uzavretej dohody.
  2. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto dohody. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii predloží aj potvrdenie príslušnej banky.
  3. Práva a povinnosti, resp. podmienky neupravené touto dohodou sa riadia ustanoveniami Obchodného zákonníka, najmä primerane ustanoveniami upravujúcimi zmluvu o dielo. Ostatné práva a povinnosti neupravené touto dohodou a Obchodným zákonníkom sa spravujú ustanoveniami Občianskeho zákonníka.
  4. Objemy služieb podľa článku 2 tejto dohody sú len predpokladané a verejný obstarávateľ ako objednávateľ nie je zaviazaný takto určené množstvo v zmysle tejto dohody od dodávateľov odobrať.
  5. Zmluvné strany sa dohodli, že oznámenia, resp. písomnosti súvisiace s touto zmluvou sa považujú za doručené (v prípade neprebratia adresátom) dňom nasledujúcim po dni vrátenia nedoručenej zásielky odosielateľovi.
  6. Meniť alebo doplňovať text tejto dohody je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch strán tejto dohody.
  7. Dodávateľ je oprávnený postúpiť pohľadávky a iné práva vyplývajúce z tejto dohody voči objednávateľovi len po jeho predchádzajúcom písomnom súhlase.
  8. Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.
  9. Táto rámcová dohoda nadobúda účinnosť dňom nasledujúcim po dni jej zverejnenia v Centrálnom registri zmlúv v súlade s § 47a Občianskeho zákonníka.
  10. Táto zmluva nadobúda platnosť dňom podpisu oboma zmluvnými stranami.
  11. Táto zmluva je vypracovaná v 2 vyhotoveniach, z ktorých jeden si ponechá dodávateľ a jeden objednávateľ.
  12. Zmluvné strany a ich zástupcovia uzavreli túto dohodu slobodne, vážne, žiadna zo strán, ani jej zástupca, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu dohodu podpisujú.

|  |  |  |
| --- | --- | --- |
| V ........................, dňa ..................... |  | V ........................, dňa ..................... |

**Za dodávateľa Za objednávateľa**

**......................................... ...........................................**

**Ing. Peter Mixtaj**

**riaditeľ OZ Gemer**